פירוש נוסף ערך זה עוסק במטבע הלאומי של מספר מדינות. אם התכוונתם למשמעות אחרת, ראו דולר (פירושונים).
דולר אמריקני
מטבע יואכימסטאלר משנת 1525
**דולר** הוא ההילך החוקי במספר מדינות. הידוע מביניהן הוא הדולר האמריקאי. מדינות נוספות המשתמשות בדולר הן קנדה, אוסטרליה, ניו זילנד ורבות אחרות.

מקור השם
--------

מקור השם "דולר" אינו אמריקני, אלא גרמני, ואילו מקור השימוש בשם הוא ספרדי. המקור הגרמני לשם המטבע הוא "יואכימסטאלר" (Joachimsthaler), מטבע כסף במשקל של כ-27 גרם אשר היה בשימוש באירופה במשך מאות שנים, בין היתר באימפריה הרומית הקדושה. המטבע נקרא בשם זה היות שלצורך הטבעת המטבעות הראשונים, שהוטבעו החל מ־1518, השתמשו בכסף שנכרה במכרות הכסף של עמק יואכימסטאל בבוהמיה, כיום יאכימוב (אנ') בחבל הסודטים, צ'כיה. Thal פירושו "עמק" בגרמנית; כיום נהוג הכתיב Tal.

העמק היה באותה תקופה תחת שלטון האימפריה הרומית הקדושה, והשימוש במטבע החדש התפשט לרחבי האימפריה. השם יואכימסטאלר היה ארוך מדי, ועד מהרה קוצר ל"טאלר" (Taler או Thaler). בחלקים מסוימים של גרמניה נקרא המטבע Reichsthaler (הטאלר של הרייך). השם "טאלר" היה בשימוש הן בהולנד כ"דאלדר" (rijksdaalder) והן בסקנדינביה כ"דאלר" (דנית: rigsdaler, שוודית: riksdaler).
לא ברור כיצד בדיוק הפך הטאלר לדולר. ייתכן כי בהשפעת השמות ההולנדיים והסקנדינביים נקרא המטבע באנגלית "דולר".

דולר ספרדי מ-1739
הסבר אפשרי אחר הוא בקשר שהיה במאה ה-16 בין האימפריה הרומית הקדושה לבין ספרד. המלך קרל החמישי עלה לשלטון בספרד בשנת 1516. בשנת 1519 קיבל לידיו גם את השלטון על האימפריה הרומית הקדושה. ייתכן כי שמו של מטבע הטאלר, שהיה בשימוש באימפריה הרומית הקדושה, התגלגל גם לספרד בשל השלטון המשותף, תוך שינוי שמו לדולר. הספרדים החלו לטבוע מטבעות בני שמונה ריאל (Real de a ocho) החל משנת 1497, אשר מאוחר יותר כונו גם בשם "דולר ספרדי". במטבעות אלו השתמשו הספרדים גם במושבותיהם אשר מעבר לים, בין היתר גם ביבשת אמריקה. בשנת 1535, תחת מלכותו של קרל החמישי, בנו הספרדים במקסיקו את המטבעה הראשונה בצפון אמריקה.

מסיבות היסטוריות, נעשה הדולר הספרדי להילך חוקי גם בארצות הברית הצעירה. הגם שבחוק המטבע משנת 1792 הוכרז הדולר האמריקני כהילך חוקי, ואף הוקמה מטבעה לשם כך, לא בוטל מעמדו החוקי של הדולר הספרדי עד לשנת 1857, אז הפך הדולר האמריקני להילך החוקי היחיד באיחוד המדינות. השם "דולר" אמנם שרד בארצות הברית, אך דווקא בספרד ובקולוניות שלה השתרש החל מהמאה התשע-עשרה השם "פסו" כשמו של ההילך החוקי, והוא נפוץ עד היום במדינות שהיו בעבר קולוניות ספרדיות (כגון ארגנטינה, צ'ילה, קולומביה ועוד).

מקור הסימן $
------------

 ערך מורחב – **סימן הדולר**  

הסימון הבינלאומי המקובל לדולר הוא $. סימון זה משמש לדולרים של מדינות שונות, וגם למטבעות שאינם נקראים "דולר". כשרוצים להדגיש שמדובר בדולר אמריקני, משתמשים בסימון $US או בקיצור התקני USD ‏(United States Dollar).

מקורו של הסימן הוא מן הפסו הספרדי, שהוא כינוי אחר למטבע ה-Real de a Ocho הספרדי. לפי גרסה זו, הסימן $ התפתח מקיצור השם על ידי כתיבת שתי האותיות P ו-S ביחד. ראיות לתאוריה מראות כי הדולר הספרדי סומן בצירוף ps, וכן ישנן ראיות לכך שאף הדולר האמריקני סומן בצורה זו, אך כשה-p נכתבת "בתוך" ה-s.

גרסה זו נראית בעייתית עקב העובדה שהשם פסו ("משקל" בספרדית) הוטבע על המטבעות רק מ-1864. אולם הכינוי "פסו" קיים כבר מ-1537.

העובדה שסימן הדולר לא נובע מהאות הראשונה של שמו, בניגוד לרוב מטבעות העולם, מהווה כר פורה לתאוריות רבות.

מדינות שהמטבע הלאומי שלהן נקרא דולר
-----------------------------------

| המדינה/טריטוריה | המטבע |
| --- | --- |
| אוסטרליהאוסטרליה אוסטרליה | דולר אוסטרלי |
| איי קיימןאיי קיימן איי קיימן | דולר קיימן |
| איי שלמהאיי שלמה איי שלמה | דולר איי שלמה |
| אל סלוודוראל סלוודור אל סלוודור | דולר אמריקאי |
| אנגווילהאנגווילה אנגווילה | דולר מזרח קריבי |
| אנטיגואה וברבודהאנטיגואה וברבודה אנטיגואה וברבודה | דולר מזרח קריבי |
| אקוודוראקוודור אקוודור | דולר אמריקאי |
| ארצות הבריתארצות הברית ארצות הברית | דולר אמריקאי |
| איי בהאמהאיי בהאמה איי בהאמה | דולר בהאמי |
| בליזבליז בליז | דולר בליזאי |
| ברבדוסברבדוס ברבדוס | דולר ברבדיאני |
| ברונייברוניי ברוניי | דולר ברוניי |
| ברמודהברמודה ברמודה | דולר ברמודה |
| גיאנהגיאנה גיאנה | דולר גיאני |
| ג'מייקהג'מייקה ג'מייקה | דולר JMD |
| גרנדה (מדינה)גרנדה (מדינה) גרנדה | דולר מזרח קריבי |
| דומיניקהדומיניקה דומיניקה | דולר מזרח קריבי |
| הונג קונגהונג קונג הונג קונג | דולר הונג קונגי |
| טרינידד וטובגוטרינידד וטובגו טרינידד וטובגו | דולר טרינידדי |
| זימבבואהזימבבואה זימבבואה | דולר זימבבואי |
| טאיוואןטאיוואן טאיוואן | דולר טאיוואני חדש |
| ליבריהליבריה ליבריה | דולר ליברי |
| מונטסראטמונטסראט מונטסראט | דולר מזרח קריבי |
| ניו זילנדניו זילנד ניו זילנד | דולר ניו זילנדי |
| נמיביהנמיביה נמיביה | דולר נמיבי |
| סורינאםסורינאם סורינאם | דולר סורינאמי |
| סינגפורסינגפור סינגפור | דולר סינגפורי |
| סנט וינסנט והגרנדיניםסנט וינסנט והגרנדינים סנט וינסנט והגרנדינים | דולר מזרח קריבי |
| סנט לוסיהסנט לוסיה סנט לוסיה | דולר מזרח קריבי |
| סנט קיטס ונוויססנט קיטס ונוויס סנט קיטס ונוויס | דולר מזרח קריבי |
| פיג'יפיג'י פיג'י | דולר פיג'י |
| קנדהקנדה קנדה | דולר קנדי |
|

שערי חליפין
-----------

| שער חליפין נוכחי עבור USD |
| --- |
| באתר Google Finance: | AUD CAD CHF EUR GBP HKD ILS JPY |
| באתר Yahoo! Finance: | AUD CAD CHF EUR GBP HKD ILS JPY |
| באתר XE.com: | AUD CAD CHF EUR GBP HKD ILS JPY |
| באתר OANDA.com: | AUD CAD CHF EUR GBP HKD ILS JPY |

ראו גם
------

* דולר דיסני
* לירה

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **דולר** |
| ויקיציטוט ציטוטים בוויקיציטוט: **דולר** |
| ויקישיתוף תמונות ומדיה בוויקישיתוף: **דולר** |

* Welcome to Jáchymov: the Czech town that invented the dollar - מאתר ה-BBC
* דולר, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4745694-2
* NARA: 10637782
* NDL: 00561711

 |